section_heading: O albumu
paragraph_text: Glavna priča i koncept tekstova pjesama na albumu koje je napisao pjevač Byron Roberts prate podvige profesora Caleba Blackthornea III., izmišljenog britanskog arheologa i pustolova iz 19. stoljeća, koji je posvetio svoj život pretpotopnoj antropologiji i potrazi za dokazima o istinskom podrijetlu čovjeka. Kao što je slučaj sa svim lovecraftskim protagonistima, njegova istraživanja ga izlude i ubiju.